বিএলএ দিতে পারেনি ISF! ফর্ম ফিল আপ করাচ্ছেন নওশাদ নিজেই

জাহাঙ্গীর হোসেন, ভাঙর: এসআইআর (SIR) ইস্যুতে ব্যাকফুটে আইএসএফ (ISF)! বিএলএ (BLA) বা ব্লক লেভেল এজেন্ট দিতেই পারল না নওশাদের (Naushad Siddiqui)দল। রাজনৈতিক কর্মসূচিতে এসে তাই পিঠ বাঁচাতে নিজেই ফর্ম ফিল আপ করছেন সংযুক্ত মোর্চার একমাত্র বিধায়ক। সুযোগ বুঝে একযোগে সমালোচনা তৃণমূল-বিজেপির।। এখানেও কি সিপিআইএমের উপর ভরসা আইএসএফের? প্রশ্ন রাজনৈতিক মহলের।।

এসআইআর ঘোষণা হওয়ার পর ইলেকশন কমিশনের (Election Commission) পাশাপাশি ময়দানে নেমে পড়েছে শাসক বিরোধী সকল দল। রাজনৈতিক ভাবে নিজেদের দলের ভাবমূর্তি উজ্জ্বল করতে মাঠে ময়দানে ডান-বাম-রাম। ভাঙড় বিধানসভায় একাধিক রাজনৈতিক কর্মসূচি থেকে সুর চড়িয়েছে ক্যানিং পূর্বের বিধায়ক সওকাত মোল্লা। সাধারণ মানুষের উদ্দেশ্যে পাশে থাকার বার্তা দিয়েছেন।

বড় মঞ্চ করে বিএলএ, বুথ সভাপতি ও সদস্যদের এসআইআর এ কিভাবে কাজ করতে হবে সেই বিষয় সম্পর্কে বিস্তারিত আলোচনা করেছেন। এত কিছুর মধ্যে আইএসএফ কোথায়? রিকোজনাইজ দল না হওয়ায় বিএলএ দিতেই পারেনি আইএসএফ। বাড়ি বাড়ি বিএলওদের সঙ্গে বিজেপি সিপিএম ও তৃণমূলের বিএলএ রা গেলেও কোন প্রতিনিধি নেই আইএসএফের।

আরও পড়ুন- ফের রাস্তায় ক্যাম্প করে চলছে ফর্ম বিলি! আজব সাফাই দিলেন বিএলও

তারপরেও আইএসএফের বিধায়ক নওশাদ সিদ্দিকী জনসংযোগের পাশাপাশি নিজে হাতে এসআইআর এর ফর্ম ফিলাপ করে দিচ্ছেন ভাঙরের (Bhangar) নিমকুড়িয়া কোচপুকুর সহ বিভিন্ন এলাকায় গিয়ে।

উল্লেখ্য, ভাঙড় বিধানসভায় মোট বুথ ২৮৬টি। যেখানে ২৮৬টিতেই বিএলএ দিয়েছে তৃণমূল। ১০৫টি বিএলএ সিপিআইএমের, বিজেপি দিয়েছে ৭৮টি বুথে বিএলএ। এখন প্রশ্ন ২০২৬ এর বিধানসভা ভোটের আগে সব থেকে চর্চিত কর্মসূচিতে ব্যাকফুটে থেকে সিপিআইএমের উপর ভরসা করতে হবে আইএসএফের ?

দেখুন আরও খবর-