কাশ্মীরের শত্রু, জাত ধর্ম নির্বিশেষে প্রত্যেক ভারতবাসীর শত্রু, নরখাদকদের শাস্তি চাই: নওশাদ সিদ্দিকী

ওয়েবডেস্ক: বিচার চাই। এবার কাশ্মীর (Kashmir) ইস্যুতে সরব হলেন আইএসএফ নেতা নওশাদ সিদ্দিকী (Naushad Siddiqui) । নওশাদ বলেন, আমরা চাই, যারা আমাদের ভাইদের খুন করেছে, তাদের ফাঁসির সাজা হোক।

একইসঙ্গে আইএসএফ (ISF) নেতা বলেন, বেশ কয়েকবছর ধরে কাশ্মীরে পর্যটক যাওয়া শুরু করেছিল। সাবলম্বী হয়ে উঠছিল সেখানকার সমাজ। আজ কাশ্মীরে যে বর্বরোচিত ঘটনা ঘটেছে, এখন আমাদের কাছে চ্যালেঞ্জ, ঐক্যবদ্ধ হয়ে প্রতিরোধ গড়ে তোলা।

এই বর্বরোচিত কাণ্ড যারা ঘটাল, সেই কাশ্মীরের শত্রু, কাশ্মীরের জনগণের শত্রু, জাত ধর্ম নির্বিশেষে প্রত্যেক ভারতবাসীর শত্রু, দেশের শত্রু এরা যেন কোনওভাবেই না ছাড় পায়। যারা দেশের শান্তি, সম্প্রীতি, নষ্ট করেছে দেশের আভ্যন্তরীণ সমস্য তৈরি করছে, তাদের দৃষ্টান্ত মূলক শাস্তির দাবি জানাই। যারা বিশ্বের দরবারে আমাদের হেয় করার চেষ্টা চালিয়ে যাচ্ছে, এদের শাস্তি পেতেই হবে।

আরও পড়ুন: বিতান অধিকারীর দেহ পৌঁছল তাঁর বাড়িতে

সেইসঙ্গে প্রশ্ন তোলেন, নোটবন্দি, ৩৭০ ধারা, এত করে কি লাভ হল? নিরাপত্তার চাদরে মোড়া কাশ্মীর তারপরেও কিভাবে এই ঘটনা? কাশ্মীরে ১৫/২০ মিটার অন্তর ফোর্স থাকে। সামরিক, আধা সামরিক বাহিনী থাকে। তারা এল কেন না? ‘ধর্ম’ জিজ্ঞাসা করে গুলি, কেউ বলছে ‘প্যান্ট খুলে দেখা হয়েছে’ কিভাবে এত সময় পেল জঙ্গিরা। এই হত্যাকাণ্ড আটকাতে ব্যর্থ কেন্দ্র সরকার। এর দায় নিতে হবে কেন্দ্র সরকার, স্বরাষ্ট্র দফতরকে।

নওশাদ বলেন, পুলওয়ায় ৬ বছর হয়ে গেল, ৪০ জন সিআরপিএফ জওয়ান শহিদ হয়েছিলেন। তদন্ত কতটা এগোল, আমরা জানি না। এখনও পুলওয়ামা কাণ্ডের হত্যার রিপোর্ট প্রকাশ হল না। এই ঘটনারও তদন্ত রিপোর্ট প্রকাশ হবে না। কাশ্মীরে এত বড় হত্যালীলা চালালো নরখাদকের দল, আর সেই সময় কোনও নিরাপত্তারক্ষী ছিল না কেন?এটা কি বড় গেম প্ল্যান? হিন্দু মুসলমাদের মধ্যে লড়াই বাঁধানোর চেষ্টার?

আজ মুর্শিদাবাদ, সামশেরগঞ্জের ঘটনায় যেমন আমরা বলছি, রাজ্য সরকার ব্যর্থ, তেমনি ভাবেই বলব এত কাশ্মীরে এত নিরাপত্তার চাদরে ঢেকেও হত্যালীল আটকাতে পারল না কেন্দ্র, ব্যর্থ এই সরকার।

নওশাদ বলেন, শুভেন্দু অধিকারী দেশের বিরুদ্ধে স্লোগান দিচ্ছেন। তা নিয়ে রাজ্য ও কেন্দ্র সরকারের কাছে তদন্তের দাবি জানান তিনি।

নওশাদ কাশ্মীরে নিহতদের প্রতি শ্রদ্ধা জানান।